# Avoimen tyypin osakeyhtiö

### Wikipedia

Avoimen tyypin osakeyhtiö (ven. акционерное общество открытого типа, aktsionernoje obštšestvo otkrytogo tipa, AOOT) on venäläinen yhtiömuoto. Neuvostoliitossa 1990-luvun alussa yksityistämisten yhteydessä luotiin perestroikan aikaisten kooperatiivi- ja yhteysyritystyyppien rinnalle tuomaan paremmin markkinatalouteen sopivia yritystyyppejä lainsäädäntöön. Avoimen tyypin osakeyhtiö vastasi tavanomaista osakeyhtiötä, missä omistusosuus määräytyi osakkeiden mukaan, kun taas toinen osakeyhtiöksi mainittu suljetun tyypin osakeyhtiö puolestaan vastasi rajavastuuyhtiötä, missä omistusosuus määriteltiin vapaasti ostettavien ja myytävien osakkeiden sijasta yhtiöjärjestykseen kirjatuin omistusosuuksin.

Näin ollen suljetun tyypin osakeyhtiön osuuksien muuttaminen edellytti yhtiöjärjestyksen muuttamista, jolloin omistuspohjan muuttaminen ei ollut niin helppoa kuin osakekaupoin. Yksityistämisaallossa suljetun tyypin osakeyhtiöt olivat usein suurten teollisuuslaitosten tytäryhtiöiksi muutettuja sivutoimipisteitä, mitä ei ollut tarkoituskaan saattaa omistukseltaan vapaan kaupankäynnin piiriin.

## [muokkaa] Katso myös

- avoin osakeyhtiö, kooperatiivi, suljettu osakeyhtiö, suljetun tyypin osakeyhtiö ja yhteisyritys

Haettu osoitteesta http://fi.wikipedia.org../../../a/v/o/Avoimen_tyypin_osakeyhti%C3%B6.html

Luokka: Yhtiömuodot

##### Views

- Artikkeli
- Keskustelu
- Nykyinen versio

##### Etsi